Ngohe Aromatawai: He wāhi whakahirahira

Paerewa Paetae Tikanga ā-Iwi 91727: Te whakapuaki whakaaro mō tētahi wāhi tapu ki te Māori

Aronga: Tikanga ā-Iwi 1.2B v1

Whiwhinga: 4

Te Horopaki

Ko tā te ngohe nei he tuhi pūrongo e tātari ai i ngā tūāhua matua e hāngai ana ki tētahi wāhi tapu ki tōu rohe.

Ka titiro koe ki te wāhi tapu nei i ngā rautau ki mua, i te wā ka tino kite i te whakamahinga o te whenua e ō tātou tīpuna, tae noa ki tēnei wā.

Ka aromatawaitia tō nanakia ki te whakapuaki whakaaro mō taua wāhi tapu.

Hei Mahi

Tautohungia te wāhi hei tātari māu, mā tō kaiako rānei te wāhi e kōwhiri.

Whakaritea tō rautaki rangahau mō tēnei mahi. E angitu ai tō pūrongo me whakarite e koe ō uiui, ō rauemi, ō kōrero, ō puna iwi e tika ana hei taunaki i tō mahi.

Tautohungia kia kotahi o ēnei tūāhua he hiranga ki tō wāhi tapu:

* he kaupapa ā-hītori
* he kaupapa ā-ahurea
* he kaupapa ā-wairua
* he hui whakamaumahara
* he hui whakanui.

Rangahaua te tūāhua i tīpakongia e koe hei tātari. Ka arahina pea tēnei wāhanga e tō kaiako.

Whakaahuatia ai ngā ritenga i kawea ai e te Māori i ia rā, i ia rā, koia hei ārahi i ngā whanonga tika i roto i te ao Māori. Koia nei i tino kitea ai te tapu o te whenua. Tuhia mō tēnā, mō tēnā, o ēnei ritenga:

* ko te whakamahinga o te wāhi e te tangata kia ora ai te iwi
* ko te tiaki a te tangata, a ngā kaitiaki rānei, o te wāhi
* ko te whakahaere a te tangata i te wāhi mō ngā kaupapa kāore pea e kitea ana i ēnei rā nei, pērā i te pakanga, i te tohi, i ngā mahi rānei i āhei i mua.

Whakaritea tāu pūrongo, ā, tāpirihia ngā whakaahua me ngā mahere whenua e whaitake ana.

Taunakitanga: Tikanga ā-Iwi 91727 He wāhi whakahirahira

|  |  |  |
| --- | --- | --- |
| **Taunakitanga mō te** **Paetae** | **Taunakitanga mō te** **Kaiaka** | **Taunakitanga mō te** **Kairangi** |
| Katautohu i:   * ngā tūāhua matua i pā ki taua wāhi me ngā tino take i hua mai ai aua tūāhua * ngā tikanga e pā ana ki taua wāhi, arā:   + te whakamahinga i te wāhi   + ngā tāngata e tiaki ana i taua wāhi i roto i te huringa o te wā   + mehemea he atua e whaitake ana.   *Hei tauira:*   * *Kua tautohu te ākonga i tētahi wāhi tapu whaitake ki a ia.* * *Kua tautohu i ngā tūāhua matua me ngā tino take i hua mai ai aua tūāhua e hāngai ana ki te wāhi tapu kua tīpakohia.* * *Kua tautohu i ngā tikanga e pā ana ki te wāhi, tōna whakamahinga me ngā tangata e whai wāhi ana*. | Ka whakaahua i:   * te āhua o te pānga mai o ngā tūāhua matua ki te oranga o te Māori * ngā tikanga e pā ana ki taua wāhi, arā:   + te whakamahinga, te tiaki, me te whakahaere i te wāhi   + te wāhi ki ngā atua e whaitake ana ki taua wāhi.   *Hei tauira:*   * *Kua whakaahua te ākonga i tētahi wāhi tapu whaitake ki a ia.* * *Kua whakaahua i ngā tūāhua matua o te wāhi kua tīpakohia me ōna pānga ki te oranga o te iwi o taua rohe.* * *Kua whakaahua i ngā tikanga e pā ana ki te wāhi, tōna whakamahinga, te tiaki me te whakahaere, me te wāhi ki ngā atua*. | Ka whakamārama i:   * te āhua o te pānga mai o ngā tūāhua matua ki te oranga o te Māori * ngā tikanga e pā ana ki taua wāhi, arā:   + ko te whakamahinga, te tiaki, te whakahaere i te wāhi   + te wāhi ki ngā atua e whaitake ana ki taua wāhi.   *Hei tauira:*   * *Kua whakamārama te ākonga i tētahi wāhi tapu whaitake ki a ia.* * *Kua whakamārama i ngā tūāhua matua o te wāhi kua tīpakohia me ōna pānga ki te oranga o te iwi o taua rohe.* * *Kua whakamārama i ngā tikanga e pā ana ki te wāhi, tōna whakamahinga, te tiaki me te whakahaere, me te wāhi ki ngā atua*. |